Ηθικές Διαστάσεις του Τουρισμού Φτώχειας: Η Περίπτωση των “Favelas” στην Βραζιλία
Creators: name: Παπαδημητρίου, Ρούσα Απόστολου
Publisher: name: Aristotle University of Thessaloniki
Year: 2024
Subjects: Τουρισμός φτώχειας
Φαβέλες της Βραζιλίας
Κοινωνικοοικονομικός Αντίκτυπος
Slum Tourism
Brazilian Favelas
Socioeconomic Impact

description: Η παρούσα μελέτη εστιάζει στον τουρισμό φτώχειας και τις ηθικές διαστάσεις του, χρησιμοποιώντας ως βασική περίπτωση μελέτης τις φαβέλας της Βραζιλίας. Ο τουρισμός φτώχειας αποτελεί μία μορφή σκοτεινού τουρισμού, όπου οι τουρίστες επισκέπτονται φτωχογειτονιές και παραγκουπόλεις για να παρατηρήσουν τον τρόπο ζωής των κατοίκων σε αυτές τις περιοχές. Αυτή η μορφή τουρισμού εγείρει σοβαρά ηθικά και κοινωνικά ζητήματα, καθώς προκαλεί αμφιλεγόμενες συνέπειες στις τοπικές κοινότητες, που κινούνται μεταξύ των οικονομικών ωφελειών σε αυτές και της πιθανής εκμετάλλευσης της δυστυχίας των ανθρώπων για εμπορικούς σκοπούς. Στη μελέτη παρουσιάζονται οι κοινωνικοοικονομικές και ηθικές προεκτάσεις του τουρισμού φτώχειας, εξετάζοντας τον ρόλο που διαδραματίζει στην τοπική οικονομία αλλά και τις αντιδράσεις που προκαλεί από ηθική σκοπιά. Ειδικότερα, αναλύεται ο τρόπος με τον οποίο οι επισκέψεις σε περιοχές όπως οι φαβέλας μπορούν να ενισχύσουν την τοπική οικονομία, προσφέροντας θέσεις εργασίας και εισόδημα στους κατοίκους. Ταυτόχρονα, όμως, η μελέτη διερευνά πώς η εμπορευματοποίηση αυτών των περιοχών μπορεί να ενισχύσει τις κοινωνικές ανισότητες, ενώ επισημαίνονται οι διαφορετικές οπτικές γύρω από το αν αυτός ο τύπος τουρισμού ενισχύει την ευαισθητοποίηση των επισκεπτών ή απλώς υποβαθμίζει την ανθρώπινη αξιοπρέπεια. Μέσα από ανάλυση της βιβλιογραφίας που εστιάζει στην περίπτωση των φαβέλας, η μελέτη καταδεικνύει τις αντιφατικές διαστάσεις του τουρισμού φτώχειας και καταλήγει στο συμπέρασμα ότι είναι απαραίτητο να υιοθετηθούν πιο ηθικές και βιώσιμες πρακτικές. Στόχος είναι να διασφαλιστεί ότι αυτός ο τουρισμός μπορεί να ωφελήσει τις τοπικές κοινότητες χωρίς να επιβαρύνει την κοινωνική τους κατάσταση, προσφέροντας ουσιαστική αξία και σεβασμό στους κατοίκους των περιοχών αυτών.
description: This study focuses on poverty tourism and its ethical dimensions, using the Brazilian favelas as a primary case study. Poverty tourism is a form of dark tourism where tourists visit slums and impoverished neighborhoods to observe the residents' way of life. This type of tourism raises serious ethical and social issues, as it creates a controversial contrast between the economic benefits it brings to local communities and the potential exploitation of people’s hardship for commercial purposes. The study presents the socioeconomic and ethical implications of poverty tourism, examining its role in the local economy and the ethical responses it generates. Specifically, it analyzes how visits to areas like the favelas can stimulate the local economy by creating jobs and generating income for residents. At the same time, however, the study investigates how the commercialization of these areas can reinforce social inequalities, highlighting different perspectives on whether this type of tourism raises awareness among visitors or merely devalues human dignity. Through an analysis of literature and the case of the favelas, the study reveals the conflicting dimensions of poverty tourism and concludes that more ethical and sustainable practices are essential. The goal is to ensure that this tourism can benefit local communities without worsening their social conditions, providing genuine value and respect to the residents of these areas.